এক্ষেত্রে হাওড়ার স্টেশনের ম্যানেজার AK সিং জানান, রেলের নিয়ম অনুযায়ী কোনও ব্যক্তির নামে স্টল চালানোর লাইসেন্স থাকলে তাঁর মৃত্যুর পর তা অন্য কারও নামে পরিবর্তন করা যায় না। তা বাতিল হয়ে যায়। কিন্তু, এখানে বাতিল হয়ে যাওয়া লাইসেন্স দেখিয়ে অবৈধভাবে ব্যবসা চালানো হচ্ছিল। রেলের পক্ষ থেকে তাঁদের বারবার স্টল সরিয়ে নেওয়ার জন্য বলা হচ্ছিল। কিন্তু, তাঁরা নোটিশে আমল না দিয়ে ব্যবসা চালিয়ে যাচ্ছিলেন। অবশেষে RPF-এর সহায়তায় রেলের কমার্শিয়াল দপ্তর এদিন এক বিশেষ অভিযান চালায়। অপরদিকে IRCTC-র GGM দেবাশিস চন্দ জানান, অনেকেরই একাধিক স্টল ছিল যা সম্পূর্ণ বেআইনি। স্টল মালিকের হেলপারদের স্টল চালাতে দেখা গেছে। সেই কারণে তাঁদের এই অভিযান।